Chenopodioideae
Chenopodioideae je potporodica u porodici Amaranthaceae, cvjetnica u redu Caryophyllales, razred Magnoliopsida, divizija Tracheophyta.. Imenovana je po tipskom rodu Chenopodium. Amaranthaceae su se donedavno smatrale porodicom Chenopodiaceae, a sada je preklasificirana, na osnovu rezultata genetičkih istraživanja, koji ukazuju na to da je monofiletska s preostalim potporodicama amarantacea. Obuhvata oko 1.400 vrsta iz oko stotinu rodova. Ove lobode su obično zeljaste biljke (osim nekih grmova i penjačica), a relativno su česte u svim regijama svijeta. Listovi su im jednostavni, naizmjenični, sa cjelovitim rubom. Nekima nedostaju. Cvasti su sastavljene od sitnih cvjetova, koji su dvospolni ili jednospolni. Neke su prilagođeni za halofitna i kserofitna okruženja, pa mogu biti sočne, sa trihomim. *Fotosinteza se odvija po modelu C4 puta. Akumuliraju netoksične rastvore u korijenu. Područje rasprostranjenja su obalna područja mediteranskih regija i močvare. Cvjetna formula: P1-5 A1-5 G1, plodnica nadrasla. Plod: utrikulus. Među najpoznatijim henopodioidima mogu se spomenuti rodovi i vrste: Chenopodium: Chenopodium quinoa; Spinacia: Spinacia oleracia; Dysphania: Dysphania ambrosioides Atriplex: Atriplex argentea; Beta: Beta vulgaris.